open-index/open-wikipedia-markdown huggingface dataset:
एलिजाबेथ ब्लैकबर्न

ऑस्ट्रेलियाई मूल की **एलिजाबेथ ब्लैकबर्न** नोबेल पुरस्कार प्राप्त जीव वैज्ञानिक हैं जिनको कोशिका विभाजन के दौरान गुणसूत्रों की प्रतिकृति तथा इस दौरान उसमें विकृति से होने वाले स्वत: बचाव की प्रक्रिया पर शोध के लिए यह प्राप्त हुआ।

## सन्दर्भ

## बाहरी कड़ियाँ

श्रेणी:नोबेल पुरस्कार विजेता
श्रेणी:1948 में जन्मे लोग
श्रेणी:जीवित लोग
प्रकाश पन्त

प्रकाश पन्त उत्तराखण्ड के लोकप्रिय रजनेता है। वे राज्य के पहले विधान सभा स्पिकर रहे।

श्रेणी:उत्तराखण्ड की राजनीति
बिशन सिंह चुफाल

**बिशन सिंह चुफाल** भारतीय राजनीतिज्ञ हैं। वो भारतीय जनता पार्टी की उत्तराखण्ड इकाई के पूर्व प्रदेशाध्यक्ष हैं। जो कि राजनीति के प्रकांड पन्डित हैं। डीडीहाट विधानसभा से लगातार पांच बार विधायक रहे हैं। तीरथ सिंह रावत सरकार में एक बड़े चेहरे के रूप में पेयजल मंत्री हैं। 1996 में उत्तर प्रदेश राज्य में पहली बार चुनाव जीतकर विधानसभा पहुचे, तब से अपनी सीट में हमेशा अजेय रहे हैं। उत्तराखंड की राजनीति में भा•ज•पा• को सिंचित करके सबसे बड़ी पार्टी बनाने में इनका बहुत बड़ा योगदान रहा है।
  इससे पहले वो राज्य की भुवन चन्द्र खण्डूरी नीत भाजपा सरकार में मंत्री भी रह चुके हैं।

## सन्दर्भ

श्रेणी:भारतीय जनता पार्टी के राजनीतिज्ञ
हर्ता म्यूलर

रोमानिया में १७ अगस्त १९५३ को जन्मीं **हर्ता म्यूलर** जर्मन उपन्यासकार, कवियित्री और निबंधकार हैं और वे साम्यवादी रोमानिया में निकोलाइ चाउसेस्कु के दमनकारी शासन के दौरान जीवन की कठोर परिस्थितियों का सजीव चित्रण करने के लिए जानी जाती हैं। ८ अक्टूबर २००९, को की गयी एक घोषणा के अनुसार वो वर्ष २००९ की साहित्य के नोबेल पुरस्कार की विजेता हैं।

## सन्दर्भ

श्रेणी:नोबेल पुरस्कार विजेता
श्रेणी:नोबेल पुरस्कार विजेता साहित्यकार
जैक शॉस्तक

**जैक विलियम शॉस्तक** (जन्म: ९ नवंबर, 1952) एक जीवविज्ञानी हैं और अनुवांशिकी के प्रोफेसर है। उन्हें संयुक्त रूप से चिकित्सा का साल २००९ का नोबेल पुरस्कार देने की घोषणा की गयी है। उन्हें यह पुरस्कार उनकी खोज कि 'कैसे टेलोमेरेज गुणसूत्रों की रक्षा करते हैं' कि लिए दिया गया है।

## सन्दर्भ

श्रेणी:नोबेल पुरस्कार विजेता
89

वर्ष **02** **[[रोमन संख्यांक|(LXXXIX)]]** जूलियन कैलेंडर का (लिंक संपूर्ण कैलेंडर को प्रदर्शित करेगा) गुरूवार को शुरू होने वाला एक सामान्य वर्ष था।
__NOTOC__

## घटनाएं

### स्थान के अनुसार

#### यूरोप:

* डेसिबेलस के खिलाफ़ युद्ध में मदद करने के लिए लीजियो त्रयोदश ''जेमिना'' को डेकिया भेजा गया।
* एक्विनकम (आधुनिक बुडापेस्ट) की स्थापना की गई।

#### एशिया

* चीनी हान राजवंश के *योनगुआन* युग का पहला वर्ष.
* इख बयान के युद्ध में दक्षिणी क्ज़ियांग्नू से संबद्ध डाउ क्ज़ियान (मृ. 92) के अधीन हान चीनी सेना - जून ने उत्तरी क्ज़ियांग्नू पर विजय हासिल की।

### विषय अनुसार

#### धर्म

* पॉलीकार्पस की जगह प्लूटार्च का कॉन्स्टंटिनोपल धर्म का प्रधान बनना.
* एक धर्म-परिवर्तित यहूदी विद्वान द्वारा मैथ्यू के धर्म-सिद्धांत का सीरिया या फोनेशिया में प्रकाशन.

## जन्म

## मृत्यु

श्रेणी:89
श्रेणी:लेख में स्रोतों की कमी (Erik9bot)
संतोष यादव

**संतोष यादव** भारत की एक पर्वतारोही हैं। वह एवरेस्ट पर्वत पर दो बार चढ़ने वाली विश्व की प्रथम महिला हैं। इसके अलावा वे कांगसुंग (Kangshung) की तरफ से माउंट एवरेस्ट पर सफलतापूर्वक चढ़ने वाली विश्व की पहली महिला भी हैं। उन्होने पहले मई 1992 में और तत्पश्चात मई सन् 1993 में एवरेस्ट पर चढ़ाई करने में सफलता प्राप्त की।

## आरम्भिक जीवन एवं शिक्षा
संतोष यादव का जन्म जनवरी सन् १९६९ में हरियाणा के रेवाड़ी जिले में हुआ था। उन्होंने महारानी महाविद्यालय जयपुर से शिक्षा प्राप्त की है। सम्प्रति वह भारत-तिब्बत सीमा पुलिस में एक पुलिस अधिकारी हैं। उन्हें सन २००० में पद्मश्री से भी सम्मानित किया गया है।

## सन्दर्भ

## बाहरी कड़ियाँ
* एवरेस्ट की चढ़ाई ने जीने का सलीका सिखाया : संतोष यादव का सक्षात्कार	
* Interview appeared in The Hindu

श्रेणी:भारत के खिलाड़ी
श्रेणी:1967 में जन्मे लोग
श्रेणी:राजस्थान विश्वविद्यालय के पूर्व छात्र
युनुनोक्टियम

**ओर्गनेसन** एक कृत्रिम तत्त्व हैं, इसका परमाणु क्रमांक ११८ है। ओर्गनेसन का रासायनिक संकेत Og है। आवर्त सारणी में यह तत्त्व पी-खण्ड और सातवें आवर्त में स्थित है। ओगनेसन अठारहवें वर्ग का एक मात्र सदस्य है। इसका परमाणु क्रमांक सबसे ज्यादा है लेकिन अब तक खोजे गए सभी तत्वों में यह सबसे हल्का है।

## सन्दर्भ

श्रेणी:युनुनोक्टियम
श्रेणी:रासायनिक तत्व
श्रेणी:निष्क्रिय गैसें
बेंगलोर महानगर परिवहन निगम

**बेंगलुरु महानगर परिवहन निगम** (BMTC) वह एजेन्सी है जो भारत के बंगलुरु में सार्वजनिक परिवहन की बस सेवा को संचालित करती है। जनवरी 2006 में भारत में अंतरशहर वोल्वो B7RLE बसों का प्रारंभ करने वाला भारत का पहला सार्वजनिक क्षेत्र का उपक्रम होने के कारण यह बहुत प्रसिद्ध है। सन् 2009 में जून की पहली तारीख को अपनी पहली वर्षगांठ मनाने के लिए कर्नाटक सरकार और बैंगलोर महानगर परिवहन निगम ने गरीबों के लिए अटल सारिगे नामक बस सेवा शुरू की। इस सेवा का उद्देश्य समाज के आर्थिक रूप से पिछड़े वर्गों को नजदीकी मुख्य बस केंद्र तक कम लागत संयोजकता (कनेक्टिविटी) प्रदान करना है।

## सन्दर्भ

## बाहरी कड़ियाँ
* BMTC की आधिकारिक वेबसाइट 
* वेब और मोबाइल में BMTC बसों और रूटों की सूचना सम्बन्धी खोज (6 अन्य शहरों के लिए भी उपलब्ध) 
* अपने क्षेत्र के निकट BMTC बस स्टॉप की खोज. बस स्टॉप और मार्गों को बेंगलोर के एक नक्शे पर दिखाया गया है। 
* BMTC वोल्वो बस अनुसूची 
* BMTC को 140 करोड़ रु. का लाभ 

श्रेणी:बेंगलोर में परिवहन
श्रेणी:भारत की बस कंपनियां
श्रेणी:भारत में सार्वजनिक परिवहन
जलावन

**जलावन** वह सामग्री होती है जिसका उपयोग उसे जलाकर उष्मा उत्पन्न करने के लिए किया जाता है। जलावन को दूसरे शब्दों में कार्बनिक ईंधन भी कह सकते हैं पर कोयला और तेल जैसे पदार्थ जलावन की श्रेणी में नहीं आते. जलावन मुख्यत: लकड़ी और जंगल से प्राप्त होने वाले उत्पाद जैसे घास, सरकंडे नारियल की जटा आदि होते हैं।
रामानुजन-नागेल समीकरण

गणित में संख्या सिद्धान्त के अन्तर्गत **रामानुजन-नागेल समीकरण** (Ramanujan–Nagell equation) चरघातांकी डायोफैंटीय समीकरण का एक विशेष रूप है।

## रामानुजन-नागेल समीकरण एवं इसका हल

:*2**n* &minus; 7 = *x**2*

को रामानुजन-नागेल समीकरण कहते हैं। इसका *n* तथा *x* के लिये प्राकृतिक संख्या में हल तब सम्भव है जब -

:*n* = 3, 4, 5, 7 तथा 15.

इस हल का अनुमान सन् १९१३ में भारतीय गणितज्ञ श्रीनिवास रामानुजन ने किया था जिसे स्वतंत्र रूप से सन् १९४३ में नार्वे के गणितज्ञ विल्हेल्म लंगग्रीन (Wilhelm Ljunggren (1905–1973)) ने प्रस्तावित किया था। तत्पश्चात नार्वे के ही गणितज्ञ ट्रिग्वे नागेल (Trygve Nagell (1895–1988)) ने उसके कुछ ही समय बाद सिद्ध कर दिखाया। 

## इन्हें भी देखें
* व्यक्तियों के नाम से प्रसिद्ध वैज्ञानिक समीकरण
*श्रीनिवास रामानुजन

## बाहरी कड़ियाँ
* Page at MathWorld
* About Trygve Nagell

श्रेणी:समीकरण
गोपबंधु दास

**गोपबंधु दास** (१८७७-१९२८) ओड़िशा के एक सामाजिक कार्यकर्ता, स्वतंत्रतता संग्राम सेनानी एवं साहित्यकार थे। उन्हें **उत्कळ मणि** के नाम से जाना जाता है। ओड़िशा में राष्ट्रीयता एवं स्वाधीनता संग्राम की बात चलाने पर लोग गोपबंधु दास का नाम सर्वप्रथम लेते हैं। ओड़िशा वासी उनको "दरिद्रर सखा" (दरिद्र के सखा) रूप से स्मरण करते हैं। ओड़िशा के पुण्यक्षेत्र पुरी में जगन्नाथ मंदिर के सिंहद्वार के उत्तरी पार्श्व में चौक के सामने उनकी एक संगमर्मर की मूर्ति स्थापित है। उत्कल के विभिन्न अंचलों को संघटित कर पूर्णांग ओड़िशा बनाने के लिये उन्हांने प्राणपण से चेष्टा की। उत्कल के विशिष्ट दैनिक पत्र "समाज" के ये संस्थापक थे।

## जीवनी
[right|thumb|250px|उत्कलमणि की प्रतिमा ([कोलकाता में)]]
गोपबंधु दास का जन्म सन् 1877 ई. में पुरी जिले के सत्यवादी थाना के अंतर्गत "सुआंडो" नामक एक क्षुद्र पल्ली (गाँव) में हुआ था। जून, सन् 1928 ई. में केवल 53 वर्ष की अवस्था में उनका देहांत हुआ। यद्यपि जीविका अर्जन के लिये उन्होंने वकालत की, तथापि शिक्षक के जीवन को वे सदा आदर्श जीवन मानते थे। कुछ दिनों तक उन्होंने शिक्षण कार्य किया भी था। अंग्रेजी शासन में पराधीन रहकर भी उन्होंने स्वाधीन शिक्षापद्धति अपनाई थी। बंगाल के शांतिनिकेतन की तरह उड़ीसा के सत्यवादी नामक स्थान में खुले आकाश के नीचे एक वनविद्यालय खोला था और वहाँ बकुलवन में छात्रों को स्वाधीन ढंग से शिक्षा दिया करते थे। उन्हीं की प्रेरणा से उड़ीसा के विशिष्ट जननेता और कवि स्वर्गीय गोदावरीश मिश्र और उत्कल विधानसभा के वाचस्पति (प्रमुख) पंडित नीलकंठ दास ने इस वनविद्यालय में शिक्षक रूप से कार्य किया था। सत्यवादी वन विद्यालय के पाँच प्रतिष्ठापक गोपबंधु, नीलकंठ, गोदावरीश, आचार्य हरिहर व कृपासिन्धु दास  आधुनिक ओड़िशा के “पंच सखा” कहलाते हैं ।

## साहित्यिक कृतियाँ
बचपन से ही गोपबन्धु में कवित्व का लक्षण स्पष्ट भाव से देखा गया था। स्कूल में पढ़ते समय ही ये सुन्दर कविताएँ लिखा करते थे। सरल और मर्मस्पर्शी भाषा में कविता लिखने की शैली उनसे ही आम्रभ हुई। ओड़िया साहित्य में वे एक नए युग के स्रष्टा हुए, उसी युग का नाम "सत्यवादी युग" है। सरलता और राष्ट्रीयता इस युग की विशेषताएँ हैं। "अवकाश चिंता", "बंदीर आत्मकथा" और "धर्मपद" प्रभृति पुस्तकों में से प्रत्येक ग्रंथ एक एक उज्वल मणि है। "बंदीर आत्मकथा" जिस भाषा और शैली में लिखी गई है, ओड़िया भाषी उसे पढ़ते ही राष्ट्रीयता के भाव से अनुप्राणित हो उठते हैं। "धर्मपद" पुस्तक में "कोणार्क" मंदिर के निर्माण पर लिखे गए वर्णन को पढ़कर ओड़िया लोग विशेष गौरव का अनुभव करते हैं। यद्यपि ये सब छोटी छोटी पुस्तकें हैं, तथापि इनका प्रभाव अनेक बृहत् काव्यों से भी अधिक है।

## बाहरी कड़ियाँ
* पुण्यतिथि पर याद किये गए गोपबंधु दास
* Gopabandhu in Orissa Review * September - October - 2006 *e-magazine published by Govt. of Orissa*
* Online version of 'The Samaja' *Originally Founded by Utkalamani Gopabandhu Das in the year 1919*

श्रेणी:ओड़िशा
श्रेणी:साहित्यकार
श्रेणी:भारतीय स्वतन्त्रता संग्राम
श्रेणी:ओड़िया के लोग
कैरोल ग्रीडर

**कैरोल ग्रीडर** (जन्म: 15 अप्रैल, 1961) जॉन्स हॉपकिंस विश्वविद्यालय में एक आण्विक जीवविज्ञानी हैं। 1984 में उन्होने संयुक्त रूप से एंजाइम टेलोमिरेज की खोज उस समय की थी, जब वो कैलिफोर्निया विश्वविद्यालय बर्कले में एलिजाबेथ ब्लैकबर्न के मातहत काम कर रही थीं। ग्रीडर ने टेलोमेरेस (गुणसूत्रों का छोर), की संरचना पर अनुसंधान का बीड़ा उठाया है। उन्हें 2009 का शरीर विज्ञान या चिकित्सा का नोबेल पुरस्कार संयुक्त रूप से ब्लैकबर्न और जैक शॉस्तक के साथ प्रदान किया गया है। 
## सन्दर्भ

ग्रीडर, कैरोल
व्यक्तियों के नाम से प्रसिद्ध वैज्ञानिक समीकरण

यह उन समीकरणों की सूची है जिनका नाम किसी व्यक्ति के नाम पर रखे गये हैं। 

## इन्हें भी देखें
* विज्ञान के नियमों की सूची
* समीकरणों की सूची
* व्यक्तियों के नाम से प्रसिद्ध वैज्ञानिक नियम

## सन्दर्भ

* K. Sawada and T. Kotera, Prog. Theo. Phys. 51 (1974) 1355.
* J. K. Hunter and Y. Zheng, Physica D79 (1994) 361.

श्रेणी:समीकरण
श्रेणी:सूचियाँ
इस्सस का युद्ध

300px|right|
**इस्सस का युद्ध** ईरान के राजा दारा और और सिकंदर के बीच हुआ था। यह युद्ध 333 ई.पू. के अक्टूबर/नवम्बर में दक्षिणी अनातोलिया में हुआ था। इसमें सिकन्दर की सेना विजयी रही थी। 

## परिचय
सीरिया में फ़रात नदी से थोड़ी दूर पर मिरियांद्रस के पास अलेक्जेंड्रिया था वहीं उत्तर की ओर इस्सस के मैदान में दारा की फौजें खड़ी थीं और दक्षिण की ओर अपने रिसालों और पैदलों के साथ मकदूनिया का राजा सिकंदर डटा था। दारा की सेनाएँ देली की धारा के दोनों ओर चलकर ग्रीक सेना पर हमले के लिए बढ़ीं। इधर सिकंदर ने दारा की हरावल पर हमला किया। हरावल टूट गई। ईरानी सेना बड़ी संख्या में मारी गई। डियोडोरस और प्लूटार्क ने यह संख्या 1 लाख 10 हजार बताई है। मृत मकदूनियाई सैनिकों की संख्या साढ़े चार सौ ही बताई जाती है जिसे सहीं नहीं माना जाता। 

ईरान के विरुद्ध सिकंदर का यह पहला अभियान था, अंतिम अभियान 331 ई.पू. में हुआ। दारा के पूर्वजों ने कभी ग्रीस पर चढ़ाई कर एथेंस को जला डाला था और ईरान की विजय करते समय सिकंदर भूला न था कि उसे ईरान और उसके सम्राट् के प्रतिनिधि दारा तृतीय से बदला लेना है। ईरान की राजधानी पर्सिपोलिस को जलाकर उसने एथेंस का बदला लिया पर वह अरबला की लड़ाई के बाद हुआ जो बाख्त्री पर उसके हमले के पहले ईरान के विरुद्ध अंतिम अभियान था।

इस्सस के युद्ध में ईरान के विध्वंस का आरंभ था जिसके परिणाम में सीरिया से हिंदूकुश और आमू दरिया तक एशिया की जमीन सिकंदर के अधिकार में आ गई। इस्सस के युद्ध ने प्रमाणित कर दिया कि शत्रु की सेना की संख्या चाहे जितनी बड़ी हो, विजय संख्या से नहीं, सैन्य संचालन के कौशल से होती है। दारा के पास संख्या थी, सिकंदर के पास रणकौशल था।

## इन्हें भी देखें
* इप्सस का युद्ध

श्रेणी:युद्ध
जुलियस सीजर (नाटक)

**जूलियस सीज़र** अंग्रेजी भाषा का एक दुःखान्त नाटक है। शेक्सपियर ने इसे अपने साहित्यिक जीवन के तीसरे काल सन् 1601 से 1604 ई. के बीच लिखा था, तथा उसमें निराशा, वेदना और तिक्तता अधिक मिलती है।

## परिचय
मूलतः यह एक राजनीतिक नाटक है। इसमें स्त्री पात्रों का विशेष महत्त्व नहीं है, किन्तु फिर भी यह अपने बहुपात्रों को लेकर भी एक आकर्षक नाटक है। इसमें राज्य, प्रजा और स्वतन्त्रता के प्रश्न पर गहरा विवेचन किया गया है।

ब्रूटस का खलनायकत्व ऐसी कुशलता से विचित्र है कि उसे देखकर घृणा नहीं होती किन्तु वेदना से हमारा हृदय व्याकुल हो उठता है। सीज़र तो बीच में  ही मर जाता है, किन्तु लेखक ने अन्त तक ऐसा चित्रण किया है कि मरने पर भी वह हमारी आँखों के सामने रहता है और इस प्रकार नायक की अनुपस्थिति में भी नायक अनुपस्थित-सा नहीं दिखाई देता।

‘जूलियस सीज़र’ मनुष्यों के स्वार्थों और आवेशों का ही नहीं, न्याय और सापेक्ष सत्यों का अत्यन्त आकर्षक प्रदर्शन है।

## स्रोत
कथा का स्रोत सर टामस नार्थ द्वारा अनूदित ‘प्लूटार्क की सीज़र, ब्रूटस तथा ऐण्टोनी की जीवनियाँ’  नामक पुस्तक से लिया गया है; प्लूटार्क ईसवी पहली शती का यूनानी लेखक था। उसने अनेक प्रसिद्ध ग्रीक तथा रोम-निवासियों के जीवन-चरित्र लिखे थे। सर टामस ने प्लूटार्क की ग्रीक भाषा की रचना के एक फ्रेंच अनुवाद से किया था। फ्रेंच अनुवादक का नाम जेक्विस अमयोत् था। वह अक्ज़ियर का पादरी था। इसी स्रोत से कथाएँ लेकर शेक्सपियर ने अपने तीन नाटक लिखे - जूलियस सीज़र, ऐण्टोनी एण्ड क्लियोपैट्रा तथा कोरियोलैनस। 1578 ई. में अनूदित 'गृह-युद्ध' नाटक तथा एपियन के इतिहास से भी ‘जूलियस सीज़र’ में मदद ली गई है। कुछ लोगों का मत है, शेक्सपियर से पूर्व स्टर्लिंग ने अंग्रेज़ी में जूलियस सीज़र कथानक पर नाटक लिखा था।

श्रेणी:नाटक
श्रेणी:अंग्रेज़ी भाषा
श्रेणी:पुस्तकें
इंका सभ्यता

**इंका** दक्षिण अमेरीका के मूल निवासिओं (रेड इण्डियन जाति) की एक गौरवशाली उपजाति थी। इंका प्रशासन के सम्बन्ध में विद्वानों का ऐसा मत है कि उनके राज्य में वास्तविक राजकीय समाजवाद (स्टेट सोशियलिज्म) था तथा सरकारी कर्मचारियों का चरित्र अत्यंत उज्ज्वल था। इंका लोग कुशल कृषक थे। इन्होंने पहाड़ियों पर सीढ़ीदार खेतों का प्रादुर्भाव करके भूमि के उपयोग का अनुपम उदाहरण प्रस्तुत किया था। आदान-प्रदान का माध्यम द्रव्य नहीं था, अत: सरकारी करों का भुगतान शिल्पों की वस्तुओं तथा कृषीय उपजों में किया जाता था। ये लोग खानों से सोना निकालते थे, परंतु उसका मंदिरों आदि में सजावट के लिए ही प्रयोग करते थे। ये लोग सूर्य के उपासक थे और ईश्वर में विश्वास करते थे। 

## इतिहास
right|thumb|200px|१४३८-१५२७ ईसवी के काल में इंका सभ्यता का विस्तार

सन् ११०० ई. तक इंका लोग अपने पूर्वजों की भान्ति अन्य पड़ोसियों के जैसा जीवन ही व्ययतीत करते थे, परंतु लगभग सन् ११०० ई. में कुछ परिवार कुसको घाटी में पहुँचे जहाँ उन्होंने आदिम निवासियों को परास्त करके कुज़्को नामक नगर का शिलान्यास किया। यहाँ उन्होंने लामा नामक पशु के पालन के साथ-साथ कृषि भी आरंभ की। कालांतर में उन्होंने टीटीकाका झील के दक्षिण पश्चिम में अपने राज्य को प्रशस्त किया। सन् १५२८ ई. तक उन्होंने पेरू, ईक्वाडोर, चिली तथा पश्चिमी अर्जेंटीना पर भी अधिकार कर लिया। परन्तु यातायात के साधनों के अभाव में तथा गृहयुद्ध के कारण इंका साम्राज्य छिन्न-भिन्न हो गया।

## इन्हें भी देखें
* माया सभ्यता

## बाहरी कड़ियाँ
* अमेरिका की प्राचीन सभ्याताएं और भारत

श्रेणी:प्राचीन सभ्यताएँ
श्रेणी:दक्षिण अमेरिका का इतिहास
कज़ाख़िस्तान तेंगे

**कज़ाख़स्तानी तेंगे** (, ; चिह्न: **₸**; कोड: **KZT**) कज़ाख़स्तान की मुद्रा है। यह 100 *तीन* में विभाजित है।

इसका चलन 15 नवम्बर 1993 को सोवियत रूबल (1 तेंगे = 500 सोवियत रूबल) के स्थान पर शुरू किया गया था।। इसका ISO-4217 कोड KZT है। कजाख और अन्य भाषाओं तुर्कीक भाषाओं में तेंगे शब्द का अर्थ तराजू होता है। शब्द का मूल तुर्कीक शब्द teğ है, जिसका अर्थ है बराबर।

## इतिहास
सोवियत संघ के विघटन के बाद बने सीआईएस देशों में कज़ाख़िस्तान अंतिम देश था, जिसने राष्ट्रीय मुद्रा जारी की। 1991 में डिजाइनरों के एक विशेष समूह बनाया गया, जिसने 12 नवम्बर 1993 को कज़ाख़िस्तान राष्ट्रपति ने कज़ाख़िस्तान गणराज्य के राष्ट्रीय मुद्रा शुरू करने के एक फरमान जारी किया। 15 नवम्बर 1993 को तेंगे प्रचलन में लाया गया। इस प्रकार से 15 नवम्बर को कजाखस्तान गणराज्य के राष्ट्रीय मुद्रा दिवस के रूप में मनाया जाता है। 1995 में कज़ाख़िस्तान में टकसाल खोला गया। तेंगे के नोटों की पहली खेप की छपाई ब्रिटेन में हुई थी और सिक्कों की पहली खेप जर्मनी में ढाली गई थी।
left|270 px|अग्रपक्ष 
left|270 px|पृष्ठपक्ष 
1000 tenge commemorative banknote for 2010 year - the Chairmanship of Kazakhstan in OSCE

श्रेणी:मुद्रा
प्लूटार्क

**प्लूटार्क** (मूल नाम - प्लूटार्कोस ; यूनानी - Πλούταρχος) एक यूनानी इतिहासकार, जीवनी लेखक एवं निबन्धकार थे। उसकी 'पैरेलेल लाइव्स' (Parallel Lives) और 'मोरालिया' (Moralia) नामक कृतियाँ प्रसिद्ध हैं। उसका काल ४६ ईसवी से १२० ईसवी के मध्य रहा। वह डेल्फी के लगभग बीस मील पूर्व में एक प्रभावशाली परिवार में जन्मा था।

## जीवनी
प्लूटार्क का जन्म बोएवटिया के चैरोनिया गाव में एक धनवान परिवार में हुआ था। प्लूटार्क के दादा का नाम लमपिरिया था। प्लूटार्क शाकाहारी थे, हालांकि इस बात पर मतभेद है कि वह कितनी सख्ती से इस आहार का पालन करते थे, यह कह पाना मुस्किल है।

## कार्य
प्लूटार्क की पहली जीवनी संबंधी रचनाएँ ऑगस्टस ऑफ़ विटलियस से रोमन सम्राटों की जीवनियाँ थीं, जो टिबेरियस और नीरो के जीवन केवल अंशों के रूप में मौजूद हैं।

## दर्शनशास्त्र
प्लूटार्क एक प्लैटोनिस्ट थे, उन्होंने सैद्धांतिक प्रश्नों को बहुत कम महत्व दिया और उन्हें कभी भी हल करने की संभावना पर संदेह जाताया। उन्हें नैतिक और धार्मिक सवालों में अधिक दिलचस्पी थी।

## प्रतिष्ठा
प्लूटार्क के लेखन साहित्य में अंग्रेजी और फ्रांसीसी भाषा का काफी प्रभाव था। शेक्सपियर ने अपने नाटकों में चयनित उत्तर में थॉमस नॉर्थ के अनुवाद के कुछ हिस्सों को परिभाषित किया, और कभी-कभार उन्हें शब्दशः उद्धृत भी किया।

## सन्दर्भ

## बाहरी कड़ियाँ
### प्लूटार्क की कृतियाँ
* Works of Plutarch in etext at the University of Adelaide Library.
* Plutarch at LacusCurtius (the *Lives*, *On the Fortune or Virtue of Alexander*, *On the Fortune of the Romans*, *Roman Questions*, *Isis and Osiris*, "On the Face in the Moon" and other excerpts of the *Moralia*)
** A biography of Plutarch is included in: , 18th century English translation under the editorship of Dryden (further edited by Arthur Hugh Clough).
* De Defectu Oraculorum
* Isis and Osiris
* The ''Lives'', North's translation (PDF format).
* *Bioi Paralleloi* (*Parallel Lives*, Βίοι παράλληλοι )

### अन्य सामग्री
* Plutarch of Chaeronea by Jona Lendering at Livius.Org
* The International Plutarch Society
* When the gods ceased to speak'' Lecture about Plutarch's *De Defectu Oraculorum,* held at the New Testament Society of South Africa in Stellenbosch.

श्रेणी:यूनान
श्रेणी:दार्शनिक
नोबेल पुरस्कार विजेताओं की सूची

[thumb|नोबेल पुरस्कार विजेताओं को (2012) के रूप में 8 मिलियन [स्वीडिश क्रोना|क्रोना (लगभग यूएस $ 1.2 मिलयन,  7.6 करोड़), डिप्लोमा और एक स्वर्ण पदक प्रदान किया जाता है।]]

नोबेल पुरस्कार हर वर्ष रॉयल स्वीडिश एकेडमी ऑफ साइंसेस, द स्वीडिश एकेडमी, द कारोलिंस्का इंस्टीट्यूट, एवं द नॉर्वेजियन नोबेल कमिटी द्वारा उन लोगों और संस्थाओं को प्रदान की जाती है जिन्होंने रसायनशास्त्र, भौतिकीशास्त्र, साहित्य, शांति, एवं औषधीविज्ञान के क्षेत्र में अद्वितीय योगदान दिया हो। नोबेल पुरस्कारों की स्थापना अल्फ्रेड नोबेल के वसीयतनामे के अनुसार १८९५ में हुई। वसीयतनामे के मुताबकि नोबेल पुरस्कारों का प्रशासकीय कार्य नोबेल फाउंडेशन देखेगा। अर्थशास्त्र के क्षेत्र में नोबेल पुरस्कारों की शुरुआत १९६८ में स्वीडन की केंद्रीय बैंक स्वेरिंज रिक्सबैंक द्वारा हुई। यह पुरस्कार अर्थशास्त्र के क्षेत्र में अद्वितीय कार्य करने वाले लोगों और संस्थाओं को हर वर्ष दिया जाता है। प्रत्येक पुरस्कार एक अलग समिति द्वारा प्रदान किया जाता है। द रॉयल स्वीडिश एकेडमी ऑफ साइंसेस भौतिकी, अर्थशास्त्र और रसायनशास्त्र में, कारोलिंस्का इंस्टीट्यूट औषधी के क्षेत्र में, नॉर्वेजियन नोबेल समिति शांति के क्षेत्र में पुरस्कार प्रदान करती है। प्रत्येक पुरस्कार विजेता को एक मेडल, एक डिप्लोमा, एक मोनेटरी एवार्ड प्रदान की जाती है।

## इतिहास
वर्ष १९०१ में, पहले नोबेल पुरस्कार विजेता को पुरस्कार के रूप में १५०,७८२ स्वीडिश क्रोना दिए गए, जो 2007 के मुताबिक 7,731,004 स्वीडिश क्रोना के बराबर है। वर्ष 2008 में, विजेताओं को पुरस्कार में १०,०००,००० स्वीडिश क्रोना की राशि पुरस्कार में दी गई पुरस्कार स्टॉकहोम में 10 दिसम्बर को आयोजित एक समारोह में प्रदान किया जाता है। 10 दिसम्बर को ही अल्फ्रेड नोबेल का निधन हुआ था। वर्ष 2008 तक 789 लोगों और 20 संस्थाओं को नोबेल पुरस्कार प्रदान किया जा चुका है, इसमें 62 अर्थशास्त्र में पुरस्कार पाने वाले भी शामिल हैं। चार नोबेल पुरस्कार विजेताओं को उनके सरकारों द्वारा पुरस्कार स्वीकार करने की अनुमति नहीं मिली। एडोल्फ हिटलर ने तीन जर्मनों, रिचर्ड कुह्न (रसायनशास्त्र, 1938), एडॉल्फ ब्यूटेनंड्ट (रसायनशास्त्र, 1939), एवं गेरहार्ड डोमाग (औषधी, 1939) और सोवियत संघ की सरकार ने बोरिस पास्टेरनक (साहित्य, 1958) को पुरस्कार नहीं लेने के लिए दबाव डाला। दो नोबेल पुरस्कार विजेताओं ज्यां-पाल सार्त्र (साहित्य, 1964) और ली डक थो (शांति, 1973) ने पुरस्कार लेने से इनकार कर दिया। सार्त्र ने किसी भी आधिकारिक सम्मान को लेने से इनकार किया तो ली डक थो ने वियतनाम में खराब स्थिति के कारण पुरस्कार से इनकार कर दिया। छह विजेताओं ने एक से अधिक बार नोबेल पुरस्कार जीता। इनमें, द रेड क्रॉस की अंतर्राष्ट्रीय समिति ने तीन बार नोबेल शांति पुरस्कार जीता, जो किसी अन्य से ज्यादा है। 809 नोबेल विजताओं में 35 महिलाएं शामिल हैं। पहली महिला नोबेल पुरस्कार विजेता मेरी क्यूरी थी, जिन्होंने 1903 में भौतिकी के लिए नोबेल पुरस्कार प्रदान किया गया।. वर्ष 1940 और 1942 में द्वितीय विश्वयुद्ध के कारण पुरस्कार नहीं दिए गए।

## नोबेल पुरस्कार विजेता
### नोबेल पुरस्कार विजेता (1901-1950)

### नोबेल पुरस्कार विजेता (1951-2000)

### नोबेल पुरस्कार विजेता (2000-अभी तक)

## टिप्पणी

## सन्दर्भ

## बाहरी कड़ियाँ
* आधिकारिक वेबसाइट
* विश्वविद्यालयों और संस्थानों द्वारा नोबेल पुरस्कार

श्रेणी:नोबेल पुरस्कार
व्यावसायिक शिक्षा

**व्यावसायिक शिक्षा** (Business education) में छात्रों को व्यापार (business) के आधारभूत सिद्धान्तों तथा प्रक्रियाओं का शिक्षण किया जाता है। तथा ऐसी शिक्षा एवं प्रशिक्षण से तात्पर्य है जो  कार्यकर्ता को अपने कार्य मैंने निपुण बनाती है उदाहरण के लिए आईटीआई एवं पॉलिटेक्निक में दी जाने वाली शिक्षा

 शिक्षा जीवन का मूलभात आधार है। व्यक्ति शिक्षा के माध्यम से ही जीवन में अनेक तरह के बड़े बड़े व्यापार करता है।

## इन्हें भी देखें
*व्यावसाय विद्यालय (बिजनेस स्कूल)

श्रेणी:शिक्षा
डेविड सी. लेन

**डेविड क्रिस्टोफर लेन** का जन्म 29 अप्रैल 1956 में, बर्बैंक, कैलीफोर्निया में हुआ और वे वाल्नेट, कैलिफ़ोर्निया के माऊंट सैन एंटोनियो कालेज में दर्शनशास्त्र और समाजशास्त्र के प्रोफेसर हैं। इन्हें अपनी पुस्तक 'द मेकिंग ऑफ अ स्पिरीचुअल मूवमेंट: द अनटोल्ड स्टोरी ऑफ पॉल ट्विचटेल एंड एकंकार' में एकंकार (En-Eckankar) को संप्रदाय के तौर पर और उसके संस्थापक को साहित्यिक चोरी के लिए पहचानने के लिए सबसे अधिक जाना जाता है। भारत में इन्हें नए धार्मिक आंदोलनों विशेषकर राधास्वामी मत पर उनके शोध और भारत के आमूलपरिवर्तनवादी और सुरत शब्द योग के साधक और खोजी फकीर बाबा फकीर चंद को पाश्चात्य जगत में परिचित कराने के लिए भी जाना जाता है। लेन ने एक पुस्तक 'द अननोइंग सेज:लाइफ एंड वर्क ऑफ बाबा फकीर चंद' का संपादन और प्रकाशन किया। इस पुस्तक की भूमिका जो लेन ने लिखी है वह सुरत शब्द अभ्यासियों (योगियों) के आंतरिक अनुभवों के वैज्ञानिक पक्षों का वर्णन करती है और फकीर की बेबाक उक्तियों को समेटे हुए हैं। लेन ने सैन डीगो में यूनीवर्सिटी ऑफ कैलीफोर्निया से डॉक्टरेट (पीएच. डी) और 'सोशियॉलॉजी ऑफ नॉलेज' में स्नात्कोत्तर डिग्री (एम ए) किया हुआ है। इसके अतिरिक्त इन्होंने 'धार्मिक घटना-क्रिया-विज्ञान (दृश्यप्रपंचशास्त्र) और उसका इतिहास' में भी 'एम ए' किया हुआ है। इस समय ये कैलीफोर्निया स्टेट यूनीवर्सिटी में 'धार्मिक अध्ययन' के प्राध्यापक हैं और संप्रदायों सहित नए धार्मिक आंदोलनों के अध्ययन के विशेषज्ञ हैं। जन्म से रोमन कैथोलिक हैं। 1978 में राधास्वामी सत्संग ब्यास के बाबा सत्गुरु चरण सिंह से नामदान लिया। बाद में इनका हृदय परिवर्तन हुआ और इन्होंने सभी तो नहीं परंतु कुछ शिक्षाओं को त्याग दिया।  अपने एक इंटरव्यू में लेन ने कई धार्मिक आंदोलनों के समर्थकों से मिल रही हत्या की धमकियों की भी बात की है।

## एक लेखक के तौर पर (अंग्रेज़ी में लिखी पुस्तकें)
* मेकिंग ऑफ अ स्पिरीचुअल मूवमेंट (1978) 
* द राधास्वामी ट्रेडीशन (1992)
* द अननोइंग सेज:लाइफ एंड वर्क ऑफ बाबा फकीर चंद (1993)
* द मेकिंग ऑफ अ स्पिरीचुअल मूवमेंट: द अनटोल्ड स्टोरी ऑफ पॉल ट्विचटेल एंड एकंकार, डेल मार प्रैस 1993, ISBN 0-9611124-6-8
* एक्सपोज़िंग कल्ट्स (1994)
* DA: The Strange Case of Franklin Jones (1995)
* द एनचांटिड लैंड (1995)

## इन्हें भी देखें
* राधास्वामी मत
* सुरत शब्द योग
* बाबा फकीर चंद

## सन्दर्भ

## बाहरी कड़ियाँ
* न्यूरल सर्फर लेन की ऑनलाइन डायरी
* .mtsac.edu/डीलेन/ न्यूरल सर्फर 2008 संस्करण
* Document from CESNUR एमएसआईए के विरुद्ध लेन की लड़ाई का विवरण
* Legal document from CESNUR MSIA versus David C. Lane
* http://ईलर्न.mtsac.edu/डीलेन/The%20Unknowing%20SageMINI.pdf

श्रेणी:दार्शनिक
श्रेणी:जीवित लोग
श्रेणी:समाजशास्त्री
श्रेणी:1956 में जन्मे लोग
सूक्ष्म पोषक तत्व

**सूक्ष्म पोषक तत्व** या सूक्ष्मपोषकतत्व वो पोषक तत्व हैं जिनकी आवश्यकता जीवन भर लेकिन, बहुत कम मात्रा में पड़ती है। स्थूल पोषक तत्वों के विपरीत, मानव शरीर द्वारा यह एक बहुत कम मात्रा में लिया जाने वाला आवश्यक खनिज आहार है (आमतौर पर 100 माइक्रोग्राम/दिन से भी कम)। सूक्ष्म पोषक तत्वों में लोहा, कोबाल्ट, क्रोमियम, तांबा, आयोडीन, मैंगनीज, सेलेनियम, जस्ता और मोलिब्डेनम आदि शामिल हैं। (यहाँ प्रयुक्त "खनिज" भूगोल मे प्रयुक्त खनिज से अलग है)। 

विटामिन कार्बनिक रसायन होते हैं, जिनका सेवन किसी प्राणी के अच्छे स्वास्थ्य के लिए आवश्यक है, पर इसका संश्लेषण प्राणी स्वयं नही कर सकते इसलिए इन्हें, उन्हें अपने आहार से प्राप्त करना पड़ता है।
हमारा शरीर 33 प्रकार के तत्वों से मिल कर बना है जो हमे आहार से प्राप्त हो जाते है

## पादपों के लिये सूक्ष्म पोषक
****
लगभग ७ ऐसे पोषक तत्व हैं जो पौधों की वृद्धि के लिये बहुत कम मात्रा में लगते हैं किन्तु वे अति आवश्यक हैं। ये पोषक तत्त्व ये हैं- बोरॉन, क्लोरीन, ताँबा, लोहा, मैंगनीज, मॉलीब्डेनम, जस्ता।

## सन्दर्भ

## इन्हें भी देखें
*सूक्ष्म पोषकों की सूची (मानव के लिये)

## बाहरी कड़ियाँ
*फसलों में आवश्‍यक पोषक तत्‍वों की कमीके लक्षण तथा सुधार के उपाय

श्रेणी:पोषण
पोषक तत्व

thumb|सागर में पोषण चक्रएक **पोषक तत्व** या **पोषकतत्व** वह रसायन हैं जो जीवों को पोषण प्रदान करते हैं और उनके शरीर को समृद्ध करते हैं। यह ऊतकों का निर्माण और उनकी मरम्मत करते हैं, यह शरीर को उष्मा और ऊर्जा प्रदान करते हैं और यही ऊर्जा शरीर की सभी क्रियाओं को चलाने के लिए आवश्यक होती है। पोषक तत्वों के सेवन के विभिन्न तरीके हैं। जहां प्राणी यह तत्व अपने भोजन से प्राप्त करते हैं, वहीं पादप इनको अपनी जड़ों के माध्यम से सीधे मिट्टी से या अपने वातावरण से प्राप्त करते हैं। कुछ पौधे, जिन्हें मांसभक्षी पादप कहा जाता है पहले कीट, पतंगो आदि को बाहर अपने पाचक रस से पचा कर फिर उनसे प्राप्त पोषक तत्वों को चूस लेते हैं। पोषक तत्वों के प्रभाव उनकी ली गयी खुराक पर निर्भर करते हैं। 

जैविक पोषक तत्वों में कार्बोहाइड्रेट, वसा, प्रोटीन (अमिनो अम्ल) और विटामिन शामिल हैं। अकार्बनिक रासायनिक यौगिकों, जैसे खनिज लवण, पानी और ऑक्सीजन को भी पोषक तत्व माना जा सकता हैं। किसी जीव को एक पोषक तत्व किसी बाहरी स्रोत से लेने की आवश्यकता तब पड़ती है जब उसका शरीर इनकी पर्याप्त मात्रा का संश्लेषण स्वयं उसके शरीर में नहीं कर पाता। जिन पोषक तत्वों की आवश्यकता अधिक मात्रा में पड़ती है उन्हें **स्थूल पोषक तत्व** कहते हैं; इसी तरह सूक्ष्म पोषक तत्व कम मात्रा में जरूरी होते हैं।

## पोषक तत्वों का वर्गीकरण
पोषकों को कई तरह से वर्गीकृत किया जाता है-
*(१) **अधिक मात्रा में उपभोग किये जाने वाले [[रासायनिक तत्व|रासायनिक तत्त्व]]** - कार्बन, हाइड्रोजन, नाइट्रोजन, आक्सीजन, फॉस्फोरस, तथा गंधक (संक्षेप में, CHNOPS)

*(२) **[[ऊर्जा]] प्रदान करने वाले रासायनिक यौगिक**- कार्बोहाइड्रेट, प्रोटीन तथा वसा। बहुत अधिक मात्रा में जल तथा आक्सीजन भी आवश्यक होता है, किन्तु इनको प्रायः 'पोषक' की श्रेणी में नहीं रखा जाता।

*(३) **खनिज लवण** - कैल्सियम, सोडियम, क्लोराइड, मैग्नीशियम और पोटैशियम भी काफी मात्रा में लगते हैं। इन्हे स्थूल पोषक या बृहत् पोषक कहते हैं। इसके अलावा अल्प मात्रा में विटामिन और कुछ अन्य खनिज आवशयक होते हैं।

***सूक्ष्म पोषक तत्व-** माइक्रो पोषक तत्व  वे पोषक तत्व होते है जो हमें एनर्जी नही देते है, और जिन्हें हमें कम मात्रा (10 ग्राम से कम) में लेने की जरुरत होती है। हमें इनको  मिलीग्राम और माइक्रोग्राम में लेने जरुरत होती है। ये हमें एनर्जी नही देते है लेकिन ये हमारे शरीर के लिए बहुत जरुरी होते है क्योकि इनके बिना मैक्रो पोषक तत्व (**कार्बोहाइड्रेट**, प्रोटीन, फैट) सही से काम नहीं कर पाते है। यह भी हमें आहार से मिलते है ।

## संदर्भ

## इन्हें भी देखें
* पोषण (Nutrition)

## बाहरी कड़ियाँ
* समाज में स्वास्थ्य एवं पोषण की धारणा

*
श्रेणी:पोषण
श्रेणी:पारिस्थितिकी
सत्गुरु

**सत्गुरु** या **सद्गुरु** का अर्थ है सच्चा गुरु. यह शब्द गुरु के अन्य रूपों जैसे संगीत विद्या के गुरु, पढा़ने वाले गुरु, माता-पिता रूपी गुरु आदि से अलग माना जाता है। सत्गुरु नाम केवल ऐसे ज्ञानप्राप्त ऋषि/ संत को दिया जाता है जिसके जीवन का उद्देश्य आध्यात्मिक मार्ग पर गुरु-शिष्य परंपरा के अनुसार बनाए गए शिष्य को मार्गदर्शन देना है जिसके परिणाम से ईश्वर प्राप्ति हो कर आत्मज्ञान हो जाता है।

## प्राचीन और परंपरागत स्रोत

अनुशंसा यह कहती है कि सच्चे गुरु या सत्गुरु का सबसे बड़ा गुण यह है कि वह स्वयं भी सच्चे मालिक ईश्वर को जान चुका हो।  कबीर के एक शब्द में सत्गुरु को सच्चा संत कहा गया है। भगवान राम के गुरु वसिष्ठ, त्रेता युग में सत्गुरु थे। स्वामी शंकर पुरुषोत्तम तीर्थ योग वासिष्ठ का संदर्भ देते हैं:-"वास्तविक गुरु वह है जो दृष्टि, स्पर्श, या अनुदेश से शिष्य के शरीर में आनंद संवेदन उत्पन्न कर दे". सत्गुरु का अखंड ब्रह्मचारी होना सभी ने आवश्यक नहीं माना है। उदाहरणत: हिंदु सत्गुरु तुकाराम, एक गृहस्थ थे। मोइनुद्दीनचिश्ती के भी परिवार था। सत्गुरु कबीर के भी दो बच्चे थे कमाल और कमाली जो बहुत भक्त थे। * गुलरपुरा आश्रम वाले सद्गुरुदेव श्री ब्रजमोहन गोतम (गुरुजी) भी एक गृहस्थ सन्त थे, आपन अपने जीवन में कभी स्वय्म के लिये दान, दक्शिना नहीं ली, एकदम सादा जीवन, ओर कइ प्रत्यक्श प्रमाण दिये, जिससे विशाल जन सैलाब आपको भगवान तुल्य पुजते थे, कभी कोइ प्रवचन नहीं किये अपने कर्म से ही वे अपने शिश्यो को शिक्शा दिया करते थे!

## अन्य प्रयुक्तियां

* सिख धर्म में सत्गुरु एक माध्यम का प्रतीक है जो ईश्वर की ओर ले जाता है।
* आत्मज्ञान के मार्ग में सत्गुरु ही अपने अनुयायिओं को मार्ग पर अग्रसर करता है।
* संतमत और उसकी अद्वैत मत धारा में जीवित गुरु को ही ईश्वर प्राप्ति का मार्ग माना जाता है।.

## सहसार्थक अवधारणा

* अपनी पुस्तक 'इंडियन विज़डम, मॉडर्न साइकॉलॉजी एंड क्रिश्चिएनिटी' में जैक्स विग्ने ज़ोर दे कर कहते हैं कि 'जॉन द बैप्टिस्ट' को सत्गुरु की भाँति देखा जा सकता है।

## इन्हें भी देखें

* कबीर
* संत मत
* नानक
* बाबा फकीर चंद
* तुकाराम
* स्वामी निगमानन्द परमहंस
* गुरु

## सन्दर्भ

श्रेणी:संत मत
मूर्छाशास्त्र

शल्य क्रिया के लिए उस स्थिति का निर्माण करना जिससे की व्यक्ति को दर्द और अहसास न हो। यह कई प्रकार से किया जा सकता है। किसी व्यक्ति को पूरी तरह से बेहोश करके या किसी हिस्से को चेतनाशून्य करके। पूरी तरह से बेहोश करने को जनरल एनेस्थीसिया और किसी हिस्से को चेतनाशून्य करने को लोकल या रीज़नल एनेस्थीसिया कहा जाता है। इस अवस्था को प्रदान करने वाले चिकित्सक को मूर्छक, बेहोशी का डाक्टर (अनेस्थेटिक, अनेस्थेटिस्ट, अनेस्थेसीओलोजिस्ट) कहते हैं।

## इन्हें भी देखें
* शल्य चिकित्सा
* निश्चेतक
* मूर्छाशास्त्री

## बाहरी कड़ियाँ
* एनेस्थीसिया: बेहोशी से आगे का सफरनामा (दैनिक जागरण)
* चिकित्सा विज्ञान का अनजाना पहलू - निश्चेतना (वेबदुनिया)

श्रेणी:आयुर्विज्ञान
जनसंख्या अनुसार राष्ट्रीय राजधानियों की सूची

**राष्ट्रीय राजधानियों की सूची** में विश्व के सभी देशों और उनकी राजधानियों के नाम, महाद्वीप और जनसंख्या के साथ दिए गए हैं जिन्हें क्रमबद्ध किया जा सकता है।

## सम्प्रभु देश

## राज्यक्षेत्र, अधीनस्थ-क्षेत्र और विवादित क्षेत्र

## इन्हें भी देखें
* विश्व के सभी देश

## टिप्पणियाँ

## बाहरी कड़ियाँ
* ''Member States of the United Nations'' 
* विश्व के सभी स्वतन्त्र देशों की राजधानियाँ 

श्रेणी:राजधानियाँ
श्रेणी:देशों की सूचियाँ
कीनियन शिलिंग

**शिलिंग** (संकेत: Ksh कोड;: KES) कीनिया की मुद्रा है। यह 100 सेंट में विभाज्य है।

## इतिहास
कीनियाई शिलिंग 1966 में पूर्वी अफ्रीकी शिलिंग के स्थान पर बराबर मूल्य पर चलन में आई।

### सिक्के

सिक्के पहली बार 1966 में 5, 10, 25 और 50 सेंट्स, 1 और 2 शिलिंग्स के मूल्यवर्ग में जारी किए गए थे। 25 सेट्स के सिक्के 1969 के बाद नहीं ढाले गए, वहीं 2 शिलिंग्स सिक्कों को 1971 में आखिरी बार ढाला गया। 1985 में 5 शिलिंग्स सिक्के, 1994 में 10 शिलिंग्स और 1998 में 20 शिलिंग्स जारी किए गए।

### बैंकनोट
1966 में कीनिया के केन्द्रीय बैंक ने 5, 10, 20, 50 और 100 के मूल्य वर्ग के नोट शिलिंग्स के रूप में जारी किए। 5 शिलिंग्स के नोट 1985 में सिक्के के स्थान पर जारी किए गए, इसी तरह 1994 और 1998 में 10 और 20 शिलिंग्स के लिए सिक्के जारी किए गए। 1986 में 200 शिलिंग्स नोट, 1988 में 500 शिलिंग्स और 1994 में 1000 शिलिंग्स के नोट जारी किए गए।

श्रेणी:मुद्रा
स्पर्श अस्पताल

**स्पर्श अस्पताल** या *स्पर्श हॉस्पीटल* की स्थापना 2006 में डॉ शरण शिवराज पाटिल ने की। यह नारायण हेल्थ सिटी का एक अंग है। नारायण हेल्थ सिटी विश्व-विख्यात हृदय सर्जन डॉ देवी शेट्ठी की परिकल्पना का साकार रूप है। स्पर्श अस्पताल की स्थापना कम खर्च में सभी लोगों को विश्वस्तरीय स्वास्थ्य सुविधा देने की शर्त पर की गई। स्पर्श अस्पताल स्पर्श फाउंडेशन के अंतर्गत आता है जो नारायण हेल्थ सिटी का अलाभकारी अंग है।

## सुर्खियां
स्पर्श अस्पताल एकाएक मीडिया की सुर्खियों में उस वक्त आया जब उसने नवंबर 2007 में बिहार की आठ हाथ-पैर वाली दो वर्षीय लड़की लक्ष्मी ततमा का सफल ऑपरेशन किया और उसे सामान्य जीवन जीने लायक बनाया. लक्ष्मी के मां-बाप सामान्य मजदूर थे और इस जटिल ऑपरेशन का खर्च उठाने में असमर्थ थे। ऐसे में स्पर्श अस्पताल के डॉक्टरों ने सत्ताइस घंटे तक चले सफल ऑपरेशन को मुफ्त में करके मानवता की मिसाल कायम की।

## भावी योजना
स्पर्श अस्पताल 19 से 25 अक्टूबर 2009 तक तीस विश्वविख्यात डॉक्टरों की टीम के साथ 200 बच्चों का मुफ्त में जटिल ऑपरेशन करने जा रहा है।
## सन्दर्भ
द हिंदू, मैगजीन, पृष्ठ संख्या-4,
## बाहरी कड़ियाँ
www,sparshhospital.com
## ई-मेल
vachana@sparshhospital.com
बीजीय वक्र

किसी एकबिमीय बीजीय आकृति (algebraic variety) को **बीजीय वक्र** (algebraic curve) कहते हैं। इन वक्रों से सम्बन्धित सिद्धान्त अधिकांशत: उन्नीसवीं शती में ही सुविकसित हो गये थे। वृत्त एवं अन्य शांकवोंसे आरम्भ करके अनेक तरह के विशेष स्थितियों वाले वक्रों पर काफी गहराई से विचार किया गया था।

दूसरे शब्दों में, यदि किस वक्र के कार्तीय (Cartesian), या प्रक्षेपीय निर्देशांकों का केवल एक स्वतंत्र चर, या प्राचल (parameter), के बीजीय फलनों के रूप में लिखा जा सके, तो वक्र को बीजीय वक्र कहते हैं। इस वक्र के समीकरण में केवल बीजीय फलन ही आते हैं। (यदि समीकरण में अबीजीय (transcendental) फलन आते हैं, तो वक्र अबीजीय वक्र कहलाता है।) विभिन्न शांकव बीजीय वक्रों के और चक्रज (cycloid), कैटिनरी (catenary) आदि, अबीजीय वक्रों के उदाहरण हैं। 

वक्र प्रथम, द्वितीय, तृतीय, कोटि के कहे जाते हैं, यदि उनके समीकरणों में **x**, या **y** के प्रथम, द्वितीय, तृतीय, घात आते हों। वृत्त, दीर्घवृत्त (ellipse), परवलय (parabola), अतिपरवलय (hyperbola) द्वितीय कोटि के वक्रों के उदाहरण हैं। वक्र किसी बिंदु पर असंतत भी हो सकता है। संतत वक्रों पर विचार करते समय उन्हें बिंदुओं की एक एकल अनंती के रूप में भी लिया जा सकता है।

कोई बीजीय वक्र कहीं पर टूट नहीं सकता, या असंतत नहीं हो सकता। उसकी स्पर्श रेखाओं (tangents) की दिशाओं में अचानक ही परिवर्तन नहीं हो सकता। उसका कोई भी भाग एक सीधी रेखा नहीं हो सकता। इस प्रकार किसी बीजीय वक्र का यह एक सामान्य लक्षण है कि उसको बनानेवाले बिंदु की विभिन्न स्थितियाँ क्रमिक और संतत होती हैं और इन बिंदुओं पर खींची गई स्पर्श रेखाओं की दिशा में परिवर्तन भी क्रमिक और संतत होता है।

## समतल बीजीय वक्र

श्रेणी:वक्र
अग्निवेश

**अग्निवेश** या **वह्रिवेश** आयुर्वेदाचार्य थे जिन्होंने अग्निवेशतंत्र संहिता की रचनाकी। अग्निवेश, पुनर्वसु आत्रेय के सबसे अधिक प्रतिभाशाली शिष्य थे। इनके अन्य सहपाठी भेल, जतूकर्ण, पराशर, क्षीरपाणि एवं हारीत थे। अग्निवेशतंत्र संहिता का ही प्रतिसंस्कार चरक ने किया तथा उसका नाम चरक संहिता पड़ा। अग्निवेश के नाम से नाड़ी परीक्षा तथा हस्तिशास्त्र भी प्रसिद्ध हैं। इनके लिए वह्रिवेश (चरकसू.-13। 3), हुतावेश (चरक सू. 17। 15) नाम भी आते हैं। वह्रिवेश का समय वही है जो पुनर्वसु आत्रेय (700 ई. पू.) का है। अग्निवेश का नाम उपनिषद् (बृहदा 2। 6। 2-3) में भी आता है।

श्रेणी:भारत के प्राचीन वैज्ञानिक
श्रेणी:प्राचीन भारत
किरिबाती डॉलर

**किरिबास डॉलर** किरिबास की मुद्रा है। यह एक स्वतंत्र मुद्रा पर नहीं है, बल्कि ऑस्ट्रेलियाई डॉलर से 1:1 के अनुपात में आंकी जाती है। सिक्के 1979 में ऑस्ट्रेलियाई डॉलर के सिक्कों और बैंकनोट के साथ जारी किए गए।

## सिक्के
१९७९ में १, २, ५, १०, २० और ५० सेंट्स और एक डॉलर के मूल्यवर्ग में सिक्के जारी किए गए। ५० सेंट्स और एक डॉलर के अलावा बाकी सारे सिक्के ऑस्ट्रेलियाई के सिक्कों समान आकार के हैं। ५० सेंट छोटा और गोल है, जबकि एक डॉलर बड़ा और बारह कोणों वाला है।

श्रेणी:मुद्रा
वामदेव

**वामदेव** ऋग्वेद के चतुर्थ मंडल के सूत्तद्रष्टा, गौतम ऋषि के पुत्र तथा "जन्मत्रयी" के तत्ववेत्ता हैं जिन्हें गर्भावस्था में ही अपने विगत दो जन्मों का ज्ञान हो गया था और उसी अवस्था में इंद्र के साथ तत्वज्ञान पर इसकी चर्चा हुई थी। वैदिक उल्लेखानुसार सामान्य मनुष्यों की भाँति जन्म न लेने की इच्छा से इन्होंने माता का उदर फाड़कर उत्पन्न होने का निश्चय किया। किंतु माता द्वारा अदिति का आवाहन करने और इंद्र से तत्वज्ञानचर्चा होने के कारण ये वैसा न कर सके। तब यह श्येन पक्षी के रूप में गर्भ से बाहर आए (ऋ. 4.27.1)।

## वामदेव नाम के अन्य व्यक्ति
इस नाम के अनेक पुराणेतिहासिक व्यक्तियों का उल्लेख प्राप्त होता है जिनमें मनु-शतरूपा के पुत्र रूप में शिवावतार (मत्स्यपुराण 4.27. 30-21), अंगिरस और सुरूपा का पुत्र (ब्रह्मांड. 3.1); रामचंद्र के समय के एक ऋषि और ग्यारह रुद्रों में से दसवें रुद्र (भाग. 2,12,7) आदि उल्लेखनीय हैं।

श्रेणी:हिन्दू धर्म
श्रेणी:ऋषि मुनि
श्रेणी:ऋग्वेद
गोभी

दो प्रकार की सब्जियाँ होती हैं:-

* फूलगोभी
* बंद गोभी
सरिता (पत्रिका)

**सरिता** दिल्ली प्रेस समूह द्वारा प्रकाशित एक पाक्षिक हिन्दी पत्रिका है। सरिता का पहला संस्करण 1945 में प्रकाशित हुआ था। यह पत्रिका सामाजिक और पारिवारिक पुनर्निर्माण की विचारधारा पर आधारित है। 
## सन्दर्भ

## बाहरी कड़ियाँ
*'''सरिता''' का जालघर

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
श्रेणी:अंतरजाल
श्रेणी:जाल-पत्रिका
श्रेणी:साप्ताहिक पत्रिकाएँ
श्रेणी:भारतीय पत्रिकाएँ
क्षेत्रीय शक्ति

अंतरराष्ट्रीय संबंधों में क्षेत्रीय शक्ति उस राज्य को माना जाता है जो दुनिया के किसी भौगोलिक क्षेत्र विशेष के भीतर अद्वितीय शक्ति और प्रभाव रखता है। जैसे भारत दक्षिण एशिया में एक क्षेत्रीय शक्ति हैं।

## उदाहरण
* भारत दक्षिण एशिया में एक क्षेत्रीय शक्ति के रूप में मान्यता प्राप्त है।  
* अन्य क्षेत्रीय शक्तियों में ब्राज़ील (दक्षिण अमेरिका), नाइजीरिया (पश्चिम अफ्रीका) और सऊदी अरब (मध्य पूर्व) शामिल हैं।  

## विशेषताएँ
क्षेत्रीय शक्तियां एक क्षेत्रीय भूभाग में ध्रुवीयता का निर्माण करती हैं। आमतौर पर, क्षेत्रीय शक्तियां क्षेत्र विशेष में महत्वपूर्ण क्षमताएं रखती हैं, लेकिन वैश्विक स्तर पर ये क्षमताएं उतना महत्व नहीं रखती है।
 
**राजनीतिक अनुसंधान के लिए यूरोपीय सहायता संघ** (European Consortium for Political Research) ने क्षेत्रीय शक्ति को इस प्रकार परिभाषित किया है: "एक राज्य जो एक भौगोलिक रूप से परिभाषित क्षेत्र से संबंधित हो, आर्थिक और सैन्य दृष्टि से इस क्षेत्र में दबदबा रखता हो, जो इस क्षेत्र में वर्चस्व रूपी प्रभाव और विश्व स्तर पर महत्वपूर्ण प्रभाव रखता हो, जो शक्ति के संसाधनों का उपयोग करने के लिए तैयार हो और उसके पड़ोसी देशों द्वारा उसे क्षेत्रीय नेता के रूप में मान्यता प्राप्त हो या फिर क्षेत्रीय नेता स्वीकार किया गया हो। 

**जर्मन वैश्विक और क्षेत्रिय अध्ययन संस्थान** (German Institute of Global and Area Studies) ने कहा है कि एक क्षेत्रीय शक्ति चाहिए कि वो:
*अपनी पहचान के साथ एक परिभाषित क्षेत्र का हिस्सा हो। 
*एक क्षेत्रीय शक्ति होने का दावा करे। (एक क्षेत्रीय शक्ति की आत्म - छवि)
*क्षेत्र के भौगोलिक विस्तार और विचारधारात्मक निर्माण में निर्णायक प्रभाव डालता हो। 
*अपेक्षाकृत उच्च सैन्य, आर्थिक, भौगोलिक, राजनीतिक और विचारधारात्मक क्षमताएं रखता हो। 
* इस क्षेत्र में अच्छी तरह से एकीकृत हो।
*क्षेत्रीय सुरक्षा के एजेंडे को उच्च स्तर पर परिभाषित करे।
*क्षेत्र में उस क्षेत्र की अन्य क्षेत्रीय शक्तियों और विशेष रूप से उस क्षेत्र परे अन्य क्षेत्रीय शक्तियों द्वारा एक क्षेत्रीय शक्ति के रूप में की सराहना प्राप्त हो। 
*क्षेत्रीय और वैश्विक मंचों के साथ अच्छी तरह से जुड़ा हो।
## वर्तमान क्षेत्रीय शक्तियां

## सन्दर्भ
अबीजीय फलन

उस फलन को **अबीजीय फलन** (transcendental function) कहते हैं जो किसी बहुपदीय समीकरण को संतुष्ट नहीं कर सकता। (इन बहुपदीय समीकरणों के गुणांक भी नियतांक हों या बहुपद होने चाहिये)। अबीजीय फलनों के मान *f(x)* को इसके चर *x* के योग, घटाना, गुणन, भाग, घात एवं मूल की सीमित बीजीय संक्रियाओं के द्वारा अभिव्यक्त नहीं किया जा सकता। इसके विपरीत बीजीय फलन वे होत हैं जिनको सीमित बीजीय संक्रियाओं के रूप में अभिव्यक्त करना सम्भव हो।

## अबीजीय फलनों के कुछ उदाहरण
नीचे दिये गये सभी फलन अबीजीय हैं-

:f_1(x)=x^\pi \ 

:f_2(x) = c^x, \ c \ne 0, 1

:f_3(x)=x^x \ 

:f_4(x)=x^{(\frac{1}{x})} \ 

:f_5(x)= \log_c x, \ c \ne 0, 1

## बिमीय विश्लेषण (Dimensional analysis)
बिमीय विश्लेषण में आने वाले अबीजीय फलनों के कोणांक (argument) बिमारहित होने चाहिये अन्यथा वे निरर्थक (absurd) होंगे। उदाहरण के लिये, log(10m) बिमाविहीन व्यंजक है जबकि &nbsp;log(5&nbsp;meters&nbsp;/&nbsp;3&nbsp;meters)&nbsp; or &nbsp;log(3)&nbsp;meters&nbsp नहीं। किसी बिमीय राशि पर कोई भी अबीजीय संक्रिया करने से अर्थहीन परिणाम प्राप्त होते हैं। 

## इन्हें भी देखें
* बीजीय फलन
* विश्लेषिक फलन (Analytic function)
* समिश्र फलन (Complex function)
* सामान्यीकृत फलन (Generalized functions)
* विशेष फलन (ecial function)

फलन, अबीजीय

## प्रतिक्रिया दें संदर्भ
यौन अंग

**यौन अंग**, शरीर के वह अंग होते हैं, जो किसी जीव की प्रजनन प्रकिया में सम्मिलित होने के साथ साथ उसके प्रजनन तंत्र का रचना भी करते हैं। स्तनधारियों के प्रमुख यौन अंग हैं: -

* मादा
** बार्थोलिन की ग्रंथियां
** ग्रीवा
** भगशेफ
** फैलोपियन नलिकायें
** भगोष्ठ
** अंडाशय
** स्कीन की ग्रंथि
** गर्भाशय
** योनि
** भग
 
* नर
** बल्बोयूरेथ्रल ग्रंथियां
** अधिवृषण 
** शिश्न
*** अग्रत्वचा
*** शिश्नमुंड
** पुर:स्थ
** अंडकोष
** शुक्र वाहिका
** वृषण

श्रेणी:शरीर के अंग
खुराक

**खुराक** (उर्दु: खु़राक़- आहार)किसी रसायनिक, भौतिक या जैविक वस्तु की वह मात्रा है जो किसी जीव पर जीववैज्ञानिक रूप से प्रभाव डालती है। पोषण के संबंध मे खुराक आम तौर पर किसी विशेष पोषक तत्व की किसी व्यक्ति के आहार, किसी विशेष भोजन, साधारण भोजन, या किसी आहार अनुपूरक, में इसकी मात्रा को इंगित करती है। 

भेषज विज्ञान के संदर्भ में, खुराक, चिकित्सकीय प्रयोजनों के लिए दी जाने वाली दवा की मात्रा को बताती है। 

विष विज्ञान में खुराक उस हानिकारक एजेंट (जैसे जहर, कैंसरजन, म्यूटाजन, या टेराटोजन आदि) की मात्रा का उल्लेख करती है जिनके संपर्क मे कोई जीव आता है। 

रसायन वो सबसे आम चीजें हैं जिसके लिए खुराक का मापन होता है, लेकिन कोई व्यक्ति कितना विकिरण जोखिम उठा सकता है इसका मापन भी खुराक के तहत आता है। मनुष्य के लिए, सूक्ष्म पोषक तत्व और दवा की खुराकों को अधिकतर मिलीग्राम (mg) में मापा जाता हैं, लेकिन कुछ सूक्ष्म पोषक तत्व और दवा की खुराकें माइक्रोग्राम में मापी जाती हैं।

## सन्दर्भ

श्रेणी:भोजन
श्रेणी:औषधि
तिराना के महापौरों की सूची

यह तिराना के भूतपूर्व और वर्तमान महापौरों की सूची है।

## बाहरी कड़ियाँ
*  तिराना के महापौर

श्रेणी:तिराना
श्रेणी:अल्बानिया के लोग
बीजीय फलन

गणित में **बीजीय फलन** (algebraic function) ऐसे फलनों को कहते हैं जो बहुपद गुणांक वाले बहुपदीय समीकरणों को संतुष्ट करें। उदाहरण के लिये, एक ही चर वाला बीजीय व्यंजक *x* निम्नलिखित बहुपदीय समीकरण का हल है-

: a_n(x)y^n+a_{n-1}(x)y^{n-1}+\cdots+a_0(x)=0

यहाँ गुणांक *a**i*(*x*), *x* के बहुपदी फलन हैं। इसके विपरीत ऐसे फलन जो बीजीय न हों, अबीजीय फलन (transcendental function) कहलाते हैं।

इसी प्रकार *n* चरों वाला बीजीय फलन वह फलन *y* है जो *n*&nbsp;+&nbsp;1 चरों वाले बहुपदीय समीकरण का हल हो।

:p(y,x_1,x_2,\dots,x_n)=0.\,

## इतिहास
बीजीय फलनों का विचार कम से कम रेने डीकार्टीज के समय का है। बीजीय फलनों पर पहली चर्चा एडवर्ड वेरिंग के "मानव ज्ञान पर एक निबन्ध" (An Essay on the Principles of Human Knowledge) नामक लेख में सन् १७९४ में मिलती है। इस लेख में लेखक कहता है-

:*let a quantity denoting the ordinate, be an algebraic function of the abscissa x, by the common methods of division and extraction of roots, reduce it into an infinite series ascending or descending according to the dimensions of x, and then find the integral of each of the resulting terms.*

श्रेणी:फलन
श्रेणी:बीजगणित
जल का फ्लोरीकरण

thumb|upright=0.85|alt=Clear water pours from a spout into a drinking glass.|जल के फ्लोरीकरण से इसके स्वाद एवं सुगंध में कोई बदलाव नहीं आता है।
**जल का फ्लोरीकरण** जल में फ्लोरीन मिलाने की प्रक्रिया है। इस प्रक्रिया में जन आपूर्ति के जल में नियंत्रित मात्रा में फ्लोरीन मिलाया जाता है। फ्लोरीकृत जल दंतक्षय को रोकता है। फ्लोरीकृत जल में इतनी मात्रा में फ्लोरीन होती है जिससे दंतक्षय रोकने में मदद मिलती है। फ्लोरीकृत जल दंत सतह पर कार्य करता है। यह मुंह के लार में अल्प मात्रा में फ्लोराइड पैदा करता है, जो दांत के एनामेल(उपरी कड़ी परत को) पर से खनिज हटने की प्रक्रिया को कम करता है और फिर से खनिज जमाता है। पीने के जल में फ्लोरीकृत यौगिक डाला जाता है। अफ्लोरीकरण की तब जरूरत होती है जब जल में तय सीमा से ज्यादा फ्लोरीन होती है। विश्व स्वास्थ्य संगठन द्वारा गठित 1994 की विशेषज्ञ समिति की रिपोर्ट के अनुसार, जल में प्रतिलीटर आधा से एक मिग्रीग्राम फ्लोराइड होनी चाहिए (मात्रा जलवायु पर निर्भर करती है). डिब्बा बंद पानी में अनिश्चित मात्रा में फ्लोराइड होती है। कुछ फिल्टर, जिनमें [रिवर्स [ओस्मोसिस]] द्वारा अशुद्धियां हटाई जाती है, जल से फ्लोरोइड भी हटा देतें हैं।

श्रेणी:जल
नुसरत फ़तेह अली ख़ान

**नुसरत फ़तेह अली ख़ान** सूफी शैली के प्रसिद्ध कव्वाल थे।  इनके गायन ने कव्वाली को पाकिस्तान से आगे बढ़कर अंतर्राष्ट्रीय स्तर पर पहचान दिलाई। कव्वालों के घराने में १३ अक्टूबर १९४८ को पंजाब के फैसलाबाद में जन्मे नुसरत फ़तेह अली ख़ान को उनके पिता उस्ताद  फ़तेह अली ख़ान साहब ने - जो स्वयं बहुत मशहूर और मारुफ़ कव्वाल थे - कव्वाली के इस क्षेत्र में आने से रोका था और खानदान की ६०० सालों से चली आ रही परम्परा को तोड़ना चाहा था। पर, ख़ुदा को कुछ और ही मंज़ूर था; लगता था जैसे ख़ुदा ने इस खानदान पर ६०० सालों की मेहरबानियों का सिला दिया हो। अंतत: पिता को मानना पड़ा कि नुसरत की आवाज़ उस परवरदिगार का दिया तोहफा ही है और वह फिर नुसरत को रोक नहीं पाए, और आज इतिहास हमारे सामने है।

## जीवन परिचय
इनका जन्म १३ अक्टूबर १९४८ को पाकिस्तान में हुआ। इनके १२५ एलबम निकल चुके हैं। इनका **नाम गिनिज बुक ऑफ वर्ल्ड रिकॉर्ड]** में भी दर्ज है। नुसरत फतह अली साहब की विलक्षण शख्सियत, आवाज़ में रवानगी, खनकपन, क्या लहरिया, क्या सुरूर और क्या गायकी का अंदाज़ लगता है

मैं दावे के साथ कह सकता हूँ कि जब नुसरत साहब गाते होंगे, भी उन्हें सुनता हुआ मदहोश-सा वहीं-कहीं आस-पास ही रहता होगा। धन्य हैं वो लोग, जो उस समय वहां मौजूद रहे होंगे। उनकी आवाज़, उनका अंदाज़, उनका वो हाथों को हिलाना, चेहरे पर संजीदगी, संगीत का उम्दा प्रयोग - यह सब जैसे आध्यात्म की नुमाइंदगी करते मालूम देते हैं। दुनिया ने उन्हें देर से पहचाना, पर जब पहचाना तो दुनिया भर में उनके दीवानों की कमी भी नहीं रहीं। १९९३ में शिकागो के विंटर फेस्टिवल में वह शाम आज भी लोगों को याद है जहाँ नुसरत जी ने पहली बार राक-कंसर्ट के बीच अपनी क़व्वाली का जो रंग जमाया, लोग झूम उठे। उस २० मिनिट की प्रस्तुति का जादू ता-उम्र के लिए अमेरिका में छा गया। वहीं उन्होंने पीटर ग्रेबियल के साथ उनकी फिल्म्स को अपनी आवाज़ दी।

## लोकप्रिय गायन
* दयारे इश्क में अपना मकाम पैदा कर।
* तुम इक गोरखधंधा हो।
* दमादम मस्त क़लन्दर।
* हिजाब को बेनकाब होना था।
* छाप तिलक सब छीनी रे मोसे नैना मिला के।
* हुस्नेजाना की तारीप मुमकिन नहीं।
* आपसे मिलकर हम कुछ बदल से गए।
* हम अपने शाम को जब नज़रे जाम करते हैं।
* तुम्हें दिल्लगी भूल जानी पड़ेगी।
*आंख उट्ठी मोहब्बत ने अंगड़ाई ली।
*सांसो की माला पे सिमरू में पी का नाम।
*काली काली जुल्फों के फन्दे ना डालो।

## इन्हें भी देखें
* दमादम मस्त क़लन्दर
## सन्दर्भ

## बाहरी कड़ियाँ

श्रेणी:पाकिस्तानी कव्वाल
श्रेणी:1948 में जन्मे लोग
श्रेणी:१९९७ में निधन
हमशक्ल

**हमशक्ल** दो शब्दों हम और शक्ल से मिल कर बना है जिसका अर्थ होता है समान चेहरा, दूसरे शब्दों मे जिन व्यक्तियों के चेहरे की बनावट में काफी हद तक समानता होती है वो हमशक्ल कहलाते हैं।. सोसिया ने  ओरिजिनल इमोशनल सीड आर्कटाइप ’’ का अनुवाद किया, जो पृथ्वी पर माट्रे वर्ल्ड का पहला शहादत यूनिवर्स था, पराजित ड्रैगन एक एग बन गया आदमी और सेंट जॉर्ज बन गए, जिन्होंने मूल रूप से शाश्वत संतान उत्पत्ति के दिन ग्रीक के "ओबोरोस" से ड्रैगन को मार डाला। भगवान के उपहार के संस्मरण से लौटते हुए आंख वाला वह पैर जिसने सांप को नष्ट कर दिया, भाग्य के अतात्विक निर्माण के लिए नारी ने पहली बार भाग्य की कुंडली घंटों की उर्वरता को अन्य स्त्रोतों के स्रोत के लिए रात्रि कालानुक्रमिकता के मूल स्रोत के रूप में स्मृतियों का अमर अवतार बताया। 

सौर सीमा के दीर्घवृत्त के जीव जो हमारे दिन में रात में सोते हैं और सपना देखते हैं कि हम दोहरे विषमलैंगिक या ट्रांसजेंडर या सीजेंडर के समलैंगिक और उभयलिंगी ट्रांससेक्सुअल हैं और एक ट्रांसजेंडरवाद जेंडर बेंडर थर्ड सेक्स क्रासड्रेसिंग जेंडर एक आंशिक शहादत लिंग की कतार है जो भविष्य के अवतार के साथ निष्पक्ष आत्म पुनर्जन्म का अनुवाद करता है। और मानव यहाँ मानव स्थिति के मूल भय और विस्मृति है हम गुणसूत्रों के मूल जीन के अंग के लिए बाध्य हैं जो सेक्स और लिंग का निर्धारण करते हैं I और होने के नाते और हमारा व्यक्ति यदि आप रात को सोते हैं तो परिवार के धागे को तोड़ता है सपने की इच्छा से नींद में घातक मौत अवतार को जन्म देगी नृविज्ञान में असीमित या अनंत रूप से कुछ विद्वानों ने मानवता के भविष्य के लिए सोचा होगा कि हम मूलभूत भौतिक कणों का अध्ययन करते हैं जो भौतिक उपत्यको में शामिल हैं, और भविष्य आत्मा और आत्मा की अशुद्धता में परिलक्षित होती हैऔर यह निश्चित रूप से उस बुराई को समाप्त कर देगा जो आज भी और हमारे ग्रह पृथ्वी में हमारी सपनों की शताब्दियों की शताब्दियों में नींद तब टूटेगी जब ऐसा होगा ग्रह पृथ्वी की प्रकृति और जीवों और मनुष्यों पर दिनों का अंत हो जाएगा व्यवहार और खुलेपन के व्यक्ति की विशेषताओं के साथ मानवशास्त्रीय रूपों में पुनर्जागरण पर प्रेत के रूप में अदृश्य सिरिकार्ना और मानव जाति आंदोलन की seonhe आंदोलनों नई विकृतियों हम अतीत और वर्तमान के बीच अतीत की हमारी वर्तमान वर्तमान के बीच अतिरिक्त यात्रा पर होंगे। इस मामले के बेतरतीब होने के साथ-साथ सदियों और नाक्षत्रिक दिनों के बीच जीवन के रूपों का उपहार।बलिदान सूर्य के प्रकाश में जागने वाले दिन के विस्मरण और दिन के अंग को खत्म कर देगा और रात में जब परछाइयाँ पड़ेंगी और चाँद की रात के अंधेरे का अंधेरा सो जाएगा और सपना देखा कि हम जीवन और मृत्यु के बीच होंगे और आत्महत्या कर लेंगे तब तक हम आत्महत्या कर लेंगे। और नए मन और आत्माओं पर अवतरित और पुनर्जन्म हुआ और हम सभी को नए ग्रहों के साथ अलग-अलग ग्रहों के साथ समान ग्रहों के तीन आयामी आयामों में शाश्वत में पुनर्जन्म होगा जहां आप जीवन में अधिक बुद्धिमान रूपों के साथ हमेशा रहेंगे, जो बिना किसी गड़बड़ी और बीमारियों की विभिन्न त्रुटियों के साथ पाप और विभिन्न क्षमाएँ, जिनमें आज हमारे पास विनाशकारी और अत्यधिक मानवीय दुष्टता है, जो हर चीज़ में है, हम खुद को अनंत और अनंत काल की बुराई और अच्छाई को खत्म कर देंगे। भविष्य और स्वप्नलोक जो स्वयं प्रकट होगा. वास्तव में सेंट जॉर्ज और जीसस क्राइस्ट का भ्रूण और थ्री मैरी का डबल उठना क्राइस्ट के पैरों को चूमना वास्तव में सेंट जॉर्ज का प्रबुद्ध पैर जिसने मानव जाति के पहले रूप को मार डाला, वर्तमान महिला महिला को जीवन दिया और पैर बुत संयोग और मानव सेक्स शैली का सामान्य रूप। अनंत पीढ़ियों के लिए अनन्त अमरता.
दुर्गा दल

भारत में ब्रिटिश राज के विरुद्ध झांसी की रानी लक्ष्मीबाई द्वारा गठित महिला सेना थी, जिसको रानी ने हिंदु देवी दुर्गा के नाम पर **दुर्गा दल** नाम दिया था। इसका नेतृत्व रानी लक्ष्मीबाई और झलकारी बाई ने किया था।

## सन्दर्भ

श्रेणी:भारत का इतिहास
माता प्रसाद

**माता प्रसाद** एक दलित विद्वान हैं जो २१ अक्टूबर १९९३ से लेकर १६ मई १९९६ तक अरुणाचल प्रदेश के राज्यपाल भी रहे हैं। श्री माता प्रसाद ने प्रथम स्वाधीनता संग्राम की एक अल्पज्ञात सेनानी झलकारी बाई की जीवनी की रचना की है। 
## सन्दर्भ

श्रेणी:हिन्दी लेखक
अफ्लोरीकरण

**अफ्लोरीकरण**, जल में मौजूद जरूरत से ज्यादा फ्लोरीन को हटाने की क्रिया को अफ्लोरीकरण कहते हैं।विश्व स्वास्थ्य संगठन के अनुसार प्रतिलीटर जल में आधा से एक मिलीग्राम फ्लोरीन होनी चाहिए। अगर जल में इससे कम फ्लोरीन है तो पीने के जल में फ्लोरीन मिलाई जाती है।

## सन्दर्भ